OBITELJSKI DAN U BOSNI I HERCEGOVINI
2018-07-28 - 2018-07-29
Obiteljski dan u Bosni i Hercegovini bit će upriličen u nedjelju, 29. srpnja 2018. u župi Svete Obitelji u Kupresu. Ovaj Obiteljski dan u Bosni i Hercegovini ujedno je priprava za Treći nacionalni susret hrvatskih katoličkih obitelji koji će se održati 15. i 16. rujna 2018. u Splitu i Solinu pod geslom „Obitelj – izvor života i radosti“.
Program:
Subota, 28. srpnja 2018.
– u 18 sati – Sveta misa uočnica u župnoj crkvi Svete Obitelji u Kupresu koju predvodi i pod njom propovijeda predsjednik Vijeće za obitelj Biskupske konferencije Bosne i Hercegovine mons. Marko Semren, pomoćni biskup banjolučki.
– u 19.30 sati – koncert u Javnoj ustanovi za kulturu “Hrvatski dom” u Kupres (zborovi i pjevačke skupine).
Nedjelja, 29. srpnja 2018.
– u 10 sati – molitva krunice i prigoda za ispovijed u župnoj crkvi u Kupresu;
– u 11 sati – svečano Euharistijsko slavlje u župnoj crkvi Svete Obitelji u Kupresu koje će predvoditi predsjednik Vijeća Hrvatske biskupske konferencije za život i obitelj mons. Mate Uzinić, biskup dubrovački.
Dijecezanski biskupi u Bosni i Hercegovini pozvali su sve svećenike, redovnike, redovnice i članove svojih zajednica da od svetkovine sv. Petra i Pavla 29. lipnja 2018., kao pripravu na Obiteljski dan u BiH, zajednički mole „Molitvu Presvetom Trojstvu za obitelj“ kojom su biskupi Biskupske konferencije završili svoju Poslanicu obiteljima upućenu za Nedjelju Presvetog Trojstva, 11. lipnja 2006.
Molitva Presvetom Trojstvu za obitelj
Slavimo te Oče, Gospodaru neba i zemlje, što si dostojanstvo obitelji ustanovio na sliku svoga Trojstvenog zajedništva ljubavi.
Klanjamo ti se, Gospodine Isuse Kriste, Otkupitelju naš, jer si se udostojao roditi u ljudskoj obitelji i jer si svojom žrtvom na križu bračnu ljubav od rane grijeha iscijelio, te bračno i obiteljsko zajedništvo ljubavi i vjernosti učinio sakramentom svoga saveza s Crkvom.
Hvalimo te, Duše Sveti Tješitelju, koji po sakramentu ženidbe, zajedničkoj molitvi i nedjeljnoj euharistiji, kršćansku obitelj neraskidivo ujedinjuješ i posvećuješ, da može biti svetište života i škola kršćanske ljubavi.
Ponizno te molimo, Svemogući Bože, da se po uzoru na Svetu Obitelj, u našem kršćanskom domu, ostvari božanski naum o braku i obitelji – da naša obitelj bude istinska zajednica vjere, života i ljubavi. Po Kristu Gospodinu našemu. Amen!

DAN MOLITVENOG SJEĆANJA NA MUČENIKE I ŽRTVE ZA VJERU
2018-07-29
Iduća je nedjelje 17. kroz godinu, posljednja u mjesecu srpnju, kada obilježavamo Dan molitvenog sjećanja na mučenike i žrtve za vjeru u Banjolučkoj biskupiji.

KOMEMORACIJA U KRNJEUŠI U POVODU 77. OBLJETNICE STRADANJA ŽUPNIKA KREŠIMIRA BARIŠIĆA I PREKO 240 HRVATA KATOLIKA
2018-08-11
U Krnjeuši kod Bos. Petrovca u subotu 11. kolovoza 2018. bit će održana komemoracija za ubijenog krnjeuškog župnika don Krešimira Barišića i preko 240 stradalih vjernika katolika iz te nekadašnje župe.
Sv. misu u povodu 77. obljetnice njihova stradanja predvodit će banjolučki biskup mons. Franjo Komarica u 10 sati na starom katoličkom groblju „Kod križa“, uz regionalni put Vrtoče-Krnjeuša. Nakon mise bit će polaganje vijenaca i svijeća za sve žrtve u župi Krnjeuša.
Od 2015. na groblju u Krnjeuši održavaju se komemoracije u spomen na stradalog župnika Barišića i njegove vjernike, a prošle godine – u povodu 125. obljetnice osnutka župe Krnjeuša – na groblju je blagoslovljen spomen-prostor s oltarom i križem na kojem se nalazi spomen-ploča s imenima rodova stradalih u toj župi u kolovozu 1941.
Po izbijanju četničko-partizanskog ustanka u zapadnoj Bosni i istočnoj Lici na udaru ustanika se našla i župa Krnjeuša, između Bihaća i Bosanskog Petrovca. Pogrom u Krnjeuši dogodio se 9. i 10. kolovoza 1941. kada je zapaljena cijela župa koju je činilo dvadesetak sela i zaselaka, uključujući župnu crkvu i kuću.
Točan broj ubijenih stanovnika Hrvata nikad se nije utvrđen. Istraživanjima se došlo do preliminarne brojke od 240 ubijenih nedužniih civilnih osoba hrvatske nacionalnosti, od toga 72 žene i 49 djece do 12 godina starosti. Brojka od 240 osoba – koja nije konačna – odnosi se na uži dio župe i ne obuhvaća predjele koji su najviše stradali: južni dio župe oko Kulen Vakufa i Vrtoča s pripadajućim selima.
Također, brojka ne obuhvaća poginule domobrane. Među ubijenima je i krnjeuški župnik don Krešimir Barišić, zajedno s trojicom mladih sjemeništaraca, pripravnika za svećeničko zvanje, koji su ubijeni i bačeni u goruću župnu ckrvu.
Župa Krnjeuša je u kolovozu 1941. u potpunosti je uništena tako da danas nema nikakva vidljiva traga njezina postojanja, osim devastiranog groblja “Križ” koje je prošle godine uređeno I ograđeno.
Sličnu sudbinu posvemašnjeg uništenja tada su doživjele i katoličke župe u Bosanskom Petrovcu, Drvaru i Bos. Grahovu, te Borićevac, Srb, Donji Lapac i Udbina u susjednoj Lici. Po svršetku II. svjetskog rata većini preživjelih stanovnika tih župa tadašnje komunističke vlasti nisu dopustile povratak na rodna ognjišta, a njihova imovina je u međuvremenu dobila nove vlasnike.
Župa Drvar

REDOVNIČKI DAN U BOSNI I HERCEGOVINI
2018-09-01
Ovogodišnji Redovnički dan u Bosni i Hercegovini održat će se u subotu, 1. rujna s početkom okupljanja u 9.30 sati u franjevačkom samostanu sv. Bonaventure u Visokom.
Program će započeti u 10 sati uvodnom molitvom te pozdravom i dobrodošlicom predsjednika Konferencije viših redovničkih poglavara i poglavarica Bosne i Hercegovine i provincijala Hercegovačke franjevačke provincije dr. fra Miljenka Šteke. Prigodnu riječ uputit će banjolučki pomoćni biskup Marko Semren te gvardijan samostana fra Franjo Radman.
Redovnički susret moderirat će provincijalna poglavarica sestara milosrdnica Sarajevske provincije s. M. Julijana Djaković.
Predavanje: „Duhovna zvanja u suvremenom svijetu – izazovi i perspektive“ održat će mr. sc. don Damir Stojić, član Hrvatske salezijanske provincije sv. Ivana Bosca.
Nakon predavanja slijedi rasprava, a zatim stanka. Bit će prigoda za sakrament pomirenja.
Euharistijsko slavlje s početkom u 12 sati predslavit će biskup Semren.
Nakon objeda slijedi u 15 sati razgledavanje franjevačkog samostana, gimnazije i arheološkog područja Mile koje je u vrijeme srednjovjekovne Bosne bilo krunidbeno i grobno mjesto bosanskih kraljeva te sjedište franjevačke vikarije.
U 16 sati bit će upriličen prigodni kulturno rekreativni program.
Oko 17 sati je zatvaranje XXI. redovničkog dana. (kvrppbih)

PROSLAVA BLAGDANA SV. MAJKE TEREZIJE IZ KALKUTE
2018-09-05
U srijedu 5. rujna blagdan je sv. Majke Terezije iz Kalkute. Trodnevnicu u čast sv. Majke Terezije započet će u nedjelju 2. rujna, u župnoj i samostanskoj crkvi sv. Ante Padovanskog na Perićevcu sa sv. misom u 18:00 sati. Pola sata prije mise zajedno ćemo moliti Gospinu krunicu i molitve trodnevnice u čast sv. Majke Terezije.
Na sam blagdan slavit ćemo svečanu sv. Misu u 17:00 sati. Misu će predvoditi i propovijedati banjalučki biskup mons. dr. Franjo Komarica.
Pridružite nam se u pripravi i proslavi njezina blagdana!
S. Alodina, MC

SESTRE MILOSRDNICE SLAVE SVOG ZAŠTITNIKA SVETOG VINKA PAULSKOG
2018-09-27
U četvrtak, 27. rujna, spomen sv. Vinka Paulskog, prezbitera. Sv. je Vinko utemeljitelj i zaštitnik naših Sestra Milosrdnica.
Mons. Anto Orlovac će u njihovoj kućnoj kapelici predvoditi sv. misu tog dana u 18. sati.
Preporučujem vam da se u molitvi sjetite duhovnih i materijal-nih potreba Sestara Milosrdnica i da ujedno zahvalite Bogu za taj dar što su s nama.

SVJETSKI DAN SREDSTAVA DRUŠTVENIH KOMUNIKACIJA
2018-09-30
Iduća je nedjelja 26. kroz godinu i Svjetski dan sredstava društvenih komunikacija. U povodu toga dana papa je uputio poruku „’Istina će vas oslobodti’ (Iv 8,32). Fake news i novinarstvo mira“.
Poruku možete pročitati ovdje.

SVETKOVINA SV. TEREZIJE U ŽUPI PRESNAČE
2018-10-01
U ponedjeljak, 1. listopada, spomen sv. Terezije od Djeteta Isusa, djevice i crkvene naučite-ljice. – Župa Presnače slavi svetkovinu, mise će biti u 11.oo i 18.oo sati. Sv. misu u 11.oo sati predvo-dit će naš biskup Franjo.

KLANJANJE PRED PRESVETIM U KUĆNOJ KAPELICI SESTRE MAJKE TEREZIJA
2018-10-07
Iduća je nedjelja 27. kroz godinu. – Sestre Majke Terezija imat će tog dana u svojoj kućnoj kapelici u Banjoj Luci klanjanje pred Presvetim Oltarskim Sakramentom od 9.oo do 17.oo sati. Sestre vas rado pozivaju, a možete im se pridružiti u bilo koje vrijeme.

PREDSTAVLJANJE ZBORNIKA „DUBIČKI ARHIĐAKONAT...“ I U ZAGREBU
2018-10-12
U organizaciji Hrvatskog kulturnog društva Napredak – središnjica Sarajevo, Europske akademije Banjalučke biskupije iz Banja Luke, Hrvatskog viteškog reda Templara iz Zagreba te Hrvatske dominikanske provincije „Navještenja Blažene Djevice Marije“ iz Zagreba u petak, 12. listopada 2018 godine u Napretkovom kulturnom centru, Bogovićeva 1, s početkom u 19 sati biti će zagrebačkoj javnosti predstavljena knjiga – zbornik radova „Dubički arhiđakonat u razvijenom srednjem, vijeku i njegovi tragovi kroz kasnija stoljeća“. O knjizi će govoriti i zagrebačkoj javnosti predstaviti je dr. Miljenko Aničić, direktor Europske akademije Banjalučke biskupije, dr. Damir Karbić, Hrvatska akademija znanosti i um jetnosti, dr. Tomislav Galović, Filozofski fakultet Sveučilišta u Zagrebu, dr. Ante Nazor, Hrvatski memorijalno – dokumentacijski centar Domovinskog rata, te dr. Franjo Komarica, biskup Banjolučki.
Moderator ove promocije bit će Frano Piplović priređivač i glavni urednik izdanja uz sudjelovanje banjalučkih glazbenika nastanjenih u Zagrebu.

GODIŠNJE HODOČAŠĆE GOSPI U MARIJU BISTRICU
2018-10-13
U subotu, 13. listopada 2018. je godišnje hodočašće Gospi u Mariju Bistricu. Polazak je ujutro u 5 sati ispred katedrale, a povratak u Banju Luku navečer.
Prijavit se mogu samo one osobe koje imaju biometrijsku putovnicu ili važeće hrvatske dokumente. Prijaviti se možete osim u katedrali kod župnika u župi Pohoda BDM, na Petrićevcu, u Budžaku, Trapistima i Presnačama. (Cijena prijevoza je 25,- KM).

POSVETA NOVOIZGRAĐENE ŽUPNE I SAMOSTANSKE CRKVE U JAJCU.
2018-10-17
U srijedu, 17. listopada 2018. godine, s početkom u 17.oo sati, posvetit će naš biskup mons. Franjo Komarica novoizgrađenu župnu i samostansku crkvu u Jajcu.

BISKUP KOMARICA BLAGOSLOVIT ĆE GRADILIŠTE KATOLIČKE CRKVICE U BOS. PETROVCU
2018-10-20
U subotu 20. listopada banjolučki biskup Franjo Komarica blagoslovit će početak radova na izgradnji katoličke crkvice u Bos. Petrovcu. Sv. Misa s blagoslovom gradilišta počet će u 11 sati na katoličkom groblju (Ul. Ibrahimpašića) koje se nalazi nasuprot partizanskog groblja. Kapela se radi po idejnom projektu arhitekta Isaka Medića iz Sarajeva, a za izgradnju ovoga sakralnog objekta Općina Bos. Petrovac izdala je na vrijeme sve potrebne dozvole.
Izgradnjom kapele malobrojni katolici u Bos. Petrovcu dobit će – nakon točno 70 godina – svoj sakralni objekt u kojem će nesmetano moći obavljati svoje bogoslužne čine. Naime, katolička župna crkva sv. Petra u Bos. Petrovcu porušena je naredbom tadašnjih komunističkih vlasti 1949., pa će se iduće godine navršiti točno 70 godina od tog sramnog necivilizacijskog čina. Župna crkva nalazila se u samom središtu grada, odmah preko puta današnje zgrade općine.
Budući da je zemljište na kojem se nalazila porušena crkva sv. Petra nakon II. svjetskog rata oduzeto i nacionalizirano – i poslije su na njemu izgrađeni drugi objekti – kapela će se graditi na jedinom preostalom crkvenom zemljištu u gradu, a to je drevno katoličko groblje – otvoreno daleke 1903. g.
Groblje je više od 70 godina stajalo devastirano i zapušteno, da bi 2016. bilo temeljito očišćeno ograđeno i na njemu je te godine, na blagdan sv. Petra, po prvi put slavljena sv. misa (a to je ujedno bila i prva katolička misa u Bos. Petrovcu nakon 75 godina).
Treba istaknuti da je načelnik općine Bos. Petrovac Zlatko Hujić otpočetka – i osobno i sa službene razine – podržavao inicijative za uređenjem devastiranih katoličkih grobalja u Petrovcu i Krnjeuši, kao i ovu zadnju inicijativu za izgradnjom kapele u Petrovcu. To su također činili i pojedini građani Bos. Petrovca muslimanske i pravoslavne vjeroispovijesti.
Izgradnjom ove male, ali jako lijepe kapele, Katolička Crkva će se i službeno vratiti u Bos. Petrovac. Povijesna nepravda rušenja katoličke crkve u Petrovcu od strane službenog komunističkog režima, time će – barem donekle – biti ispravljena.
U Bos. Petrovcu danas živi nekolicina katolika, a do početka 2. svjetskog rata živjelo ih je preko 1000 u naseljima: Krnjeuša, Zelinivac, Vrtoče, Vođenica, Suvaja, Kolunić, Drinić, Oštrelj, te u samom gradu. Pastoralnu skrb za tamošnje preostale katolike danas vodi župa Drvar.
Na području Bos. Petrovca postojale su u 20. st. još dvije katoličke crkve – u Krnjeuši i na Oštrelju, ali su obje zapaljene i srušene u ljeto 1941. i nikada nisu obnovljene, kao ni ona u gradu.
Ž. D.
Bos. Petrovac, 16. listopada 2018.
Info materijali:
– Bos. Petrovac – Letak (PDF)

SVJETSKI DAN MISIJA (MISIJSKA NEDJELJA)
2018-10-21
Bliži se misijski mjesec listopad u kojem se, na predzadnju nedjelju, slavi Svjetski dan misija. Za tu prigodu Nacionalne uprave Papinskih misijskih djela Bosne i Hercegovine i Hrvatske pripremili su i ove godine promidžbene materijale: knjižicu, plakat i popratni dopis. Misijska središnjica za Bosnu i Hercegovinu je te materijale već poslale na sve župe u BiH, svim vjeroučiteljima koji predaju vjeronauk u školama i važnijim ustanovama.
I na ovaj način stavljamo na raspolaganje sve materijale koje smo pripremili za ovaj važan dan za misije u cijelom svijetu. Svjetski dan misija slijedi Isusov naputak apostolima i svima nama “da se svi ljudi spase i dođu do spoznanja istine.” (Usp. 1 Tim 2,3-4). Prigoda je ovo da svi vjernici još dublje probude u sebi Božju želju o spasenju svih ljudi za koje je njegov sin Isus, jedini posrednik između Boga i ljudi, krv svoju prolio i sve ljude otkupio. (Usp. 1 Tim 2,5-6). Svi koji smo u njegovo ime kršteni svojom molitvom, dobrim djelima, cijelim životom i svojom vjerom doprinosimo širenju Božjega kraljevstva i spasenju svih ljudi. Ova misijska godina je na poseban način posvećena mladima s kojima trebamo “donijeti evanđelje svima” na što nas potiče papa Franjo u ovogodišnjoj poruci za Svjetski dan misija. Mladi su već sad nezamjenjiva snaga Crkve i njezinog misijskog djelovanja. Mladi Crkvi daju polet i oduševljenje, ono što joj danas možda najviše ne dostaje. Ohrabrimo mlade u njihovom pozivu i poslanju. Dopustimo im da Crkvu čine ljepšom po svojoj unutarnjoj mladalačkoj ljepoti i iskrenim opredjeljenjem za Boga. Naši mladi i mladi u misijskim zemljama doprinose svetosti Crkve, a “svetost je njezino najljepše lice Crkve” piše Papa u svojoj pobudnici Radujte se i kličite. Mlada Crkva u misijama pomlađuje, kako je mnogi nazivaju, “staru gospođu Europu.” Želja nam je da i ovi promidžbeni materijali potaknu mlade i sve vjernike na njihovo vjerničko svjedočenje i misijsku obvezu Crkve.
Uz ove promidžbene materijale poslali smo svim župama u BiH i ponudu kalendara te naljepnica za božićni blagoslov obitelji. I ovo je jedan od načina promidžbe misija u našim župama i obiteljima. Misijski kalendar u kući je podsjećanje na misije i poziv na misijsko djelovanje. Uz to, kupnjom kalendara i naljepnica iz ove Središnjice, župnici i vjernici na izravan način pomažu misije. Simbolična je to zarada ali nije beznačajna i uvećat će se ukoliko se odlučite za kalendare koje vam, i na ovaj način, nudimo. Ove godine svjesno smo se odlučili za blaženike i svece iz našeg Hrvatskog naroda koji su i sami bili misionari ili veliki zaljubljenici misija. Povijest Crkve nas uči da su svi njezini velikani osjećali misijsko bilo Crkve i zalagali se za uspjeh misija u svijetu. Svjetski dan misija i kalendari koje nudimo sve nas, krštene i okupljene oko Isusova imena, podsjećaju i potiču da uspjeh misija u svijetu zavisi od svakoga od nas osobno.
Svi materijali za misijsku nedjelju kao i ponuda kalendara može se pogledati ili preuzeti i naručiti s misijskog portala Nacionalne uprave PMD u BiH.
Info materijal (.pdf):
– Plakat
– Brošura
– Ponudu kalendara, molitvenika, privjeska, narukvica, čestitki …
PMD BiH

POSVETA NOVOSAGRAĐENE ŽUPSKE I SAMOSTANSKE CRKVE NA PETRIĆEVCU
2018-10-22
Poštovani štovatelji sv. Ante, dragi župljani i svi ljudi dobre volje!
S radošću Vas pozivamo na svečanost posvete novosagrađene župne i samostanske crkve Svetog Ante Padovanskog na Petrićevcu, koje će biti u ponedjeljak, 22. listopada 2018. godine u 10.oo sati.
Obred posvete crkve sa svečanom svetom misom predvodi mons. dr. Franjo Komarica.
Srdačno Vas pozivamo!
Info materijali:
– Plakat (PDF)

KONCERT: „PJESMOM GRADIMO MOSTOVE“
2018-10-27
subota 27.10. u 19:00 sati
dvorana Banski dvor, Banja Luka
NASTUPAJU
HGD Zvijezda Danica, Kraljevica
vokalna skupina Lira, Rijeka
i solisti
dirigent Frane Frleta
klavirska pratnja Danijela Perković
ULAZ BESPLATAN
Info materijali:
– Plakat (PDF)

RASPORED SV. MISA O SVETKOVINI SVIH SVETIH U ŽUPI PETRIĆEVAC
2018-10-28 - 2018-10-31
GROBLJE SV. FRANJE – SAMOSTANSKO GORBLJE – NEDJELJA, 28.10.2018. U 11:00 SATI.
GROBLJE SV. STJEPANA – MOTIČKO GROBLJE – ČETVRTAK , 01.11.2018. U 11:00 SATI.
NAPOMENA: PRIJE SVETIH MISA MOLITI ĆE SE OPIJELA ZA NAŠE POKOJNE.

SVETKOVINA SVIH SVETIH I DUŠNI DAN U BANJOJ LUCI
2018-10-31 - 2018-11-02
Svetkovina Svih Svetih i Dušni dan u Banja Luci, 2018.
Srijeda, 31. listopada
14.00 sati – Blagoslov grobova na groblju Sv. Marka.
18.00 – Sv. misa u župnoj crkvi i večer otvorene crkve.
MOLITVENO BDIJENJE U ŽUPNOJ CRKVI DO PONOĆI
Četvrtak, 1. studenog – svetkovina Svih svetih
9.00 sati – Sv. misa u katedrali Sv. Bonaventure.
10.00 – 12.00 – Blagoslov grobova na groblju Sv. Marka.
9.00 – 10.00 – Blagoslov grobova u Ducipolju.
10.30 – 12.00 – Blagoslov grobova na Novom groblju.
13.00 – 15.00 – Blagoslov grobova na groblju Sv. Marka.
15.00 – Sv. misa na groblju Sv. Marka.
18.00 – Sveta misa u župnoj crkvi Pohoda BDM.
Petak, 2. studenog – Dušni dan
10.00 – 12.00 sati – Blagoslov grobova na groblju Sv. Marka.
10.00 – Blagoslov grobova i Misa na groblju Sv. Jurja – Pavlovac.
13.00 – 15.00 sati – Blagoslov grobova na groblju Sv. Marka.
15.00 – Sveta misa na groblju Sv. Marko
18.00 – Misa u katedrali za pokojne biskupe i svećenike
Poštovani i dragi vjernici, svećenici će na svetkovinu Svih Svetih i Dušni dan moliti opijela po grobljima u ovim terminima:
GROBLJE SV. MARKO
Svi Sveti i Dušni dan
od 10.00 – 12.00 i od 13.00 – 15.00 sati
Molitva opijela će biti i 31.10. (srijeda) od 14.00 sati
NOVO GROBLJE – POBRĐE
Svi Sveti od 10.30 – 12.00 sati
GROBLJE U DUCIPOLJU
Svi Sveti od 9.00 – 10.00 sati
GROBLJE U PAVLOVCU
Dušni dan od 10.00 sati
Sv. Misa odmah po završetku molitve opijela.
Vlč. Žarko Vladislav Ošap, župnik

74. REDOVITO ZASJEDANJE BISKUPSKE KONFERENCIJE BIH
2018-11-05 - 2018-11-06
U prostorijama Nadbiskupskog ordinarijata vrhbosanskog u Sarajevu, Kaptol 7, u ponedjeljak i utorak, 5. i 6. studenog 2018. održat će se 74. redovito zasjedanje Biskupske konferencije Bosne i Hercegovine pod predsjedanjem nadbiskupa metropolita vrhbosanskog kardinala Vinka Puljića, predsjednika BK BiH. Tijekom zasjedanja s biskupima će se susresti apostolski nuncij u Bosni i Hercegovini mons. Luigi Pezzuto.
U radnom dijelu zasjedanja, između ostalog, delegat BK BiH informirat će biskupe o radu Biskupske sinode o mladima, koja je održana u Vatikanu od 3. do 28. listopada 2018. Bit će također riječi o o duhovnim zvanjima u malim i bogoslovnim sjemeništima u Bosni i Hercegovini, a biskupi će se osvrnuti i na aktualno stanje u BiH kao i na pitanje denacionalizacije oduzete crkvene imovine.
U nedjelju, 4. studenog u 18 sati biskupi će slaviti Svetu misu u katedrali Srca Isusova. Predsjedat će kardinal Puljić, a prigodnu propovijed uputit će apostolski nuncij u Bosni i Hercegovini mons. Luigi Pezzuto.
U ponedjeljak ujutro, 5. studenog biskupi će slaviti Euharistiju u kapeliVrhbosanskog bogoslovnog sjemeništa i susresti se s bogoslovnom zajednicom. Predsjedat će kardinal Puljić, a prigodnu propovijed uputit će biskup dubrovački mons. Mate Uzinić, delegat Hrvatske biskupske konferencije.
Zasjedanje Biskupske konferencije BiH završit će konferencijom za novinstvo u utorak, 6. studenog u 12 sati u prostorijama Nadbiskupskog ordinarijata vrhbosanskog u Sarajevu (ulica Kaptol 7; tel. 033 208 878). O zasjedanju Biskupske konferencije BiH medijske djelatnike informirat će predsjednik i dopredsjednik BK BiH kardinal Vinko Puljić, nadbiskup metropolit vrhbosanski i mons. Tomo Vukšić, vojni biskup u BiH.
Sve informacije mogu se dobiti u Tajništvu BK BiH na tel. 033 66 68 67.
KTA
Sarajevo, 5. studeni 2018.

OBLJETNICA SMRTI MONS. KAZIMIRA VIŠATICKOG
2018-11-17
U subotu 17. studenoga u 17 sati u Gradišci, u crkvi sv. Roka bit će sv. misa za pokojnog mons. Kazimira Višatickog, koji je tamo ubijen prije 14 godina.

SVETKOVINA POSVETE NAŠE KATEDRALE
2018-12-01
U subotu, 1. prosinca, je svetkovina posvete naše katedrale.

KONCERT PJEVAČKOG ZBORA „IMMACULATA“ U BANJOLUČKOJ KATEDRALI
2018-12-08
Koncert u Banjolučkoj katedrali u prigodi blagdana Bezgrješne.
Pjevački zbor Hrvatske katoličke udruge medicinskih sestara i tehničara u Požeškoj biskupiji „Immaculata“
Dirigent: Josip Prajz
Banja Luka, Katedrala sv.Bonaventure, subota 8.12.2018. u 18 sati.
Info materijali:
– Plakat (PDF)

HUMANITARNA PRODAJNA IZLOŽBA CENTARA ZA ODVIKAVANJE MARJANOVAC
2018-12-12
U srijedu, 12. prosinca, od 19 do 21 sati u Staklencu (Park Petra Kočića) bit će upriličena Humanitarna prodajna izložba likovnih radova, a organizira ju Centar za odvikavanje Marjanovac u Aleksandrovcu. Ulaz slobodan.

TREĆA NEDJELJA DOŠAŠĆA - NEDJELJA CARITASA
2018-12-16
Iduća je nedjelja treća nedjelja došašća i Nedjelja Caritasa. Milostinja te nedjelje je namijenjena Caritasu.
– Pripremljeni materijali za nedjelju Caritasa 2018.

SNIMANJE BOŽIĆNE PORUKE BISKUPA KOMARICE
2018-12-20
Vrlo poštovane i vrlo poštovani medijski Djelatnici,
Obavještavam sve Vas, medijske djelatnike, koji želite snimiti Božićnu poruku mons. dr. Franje Komarice, banjolučkog biskupa da to možete učiniti petak 21. prosinca/decembra 2018. godine u 10:30 sati u prostorijama Biskupskog Ordinarijata u Banjoj Luci, ulica Kralja Petra I. br. 80. Tom prigodom biskup Komarica će biti otvoren i za Vaša dodatna pitanja.
Molim Vas, da ovu konferenciju, kao što ste to nebrojeno puta do sada – vrlo korektno i odgovorno pratili preko svojih medija – popratite i ovoga puta. Unaprijed Vam od srca zahvaljujem.

PONTIFIKALNA BOŽIĆNA MISNA SLAVLJA U SARAJEVU, BANJOJ LUCI I MOSTARU
2018-12-25
Sarajevo
– Nadbiskup metropolit vrhbosanski kardinal Vinko Puljić predslavit će u sarajevskoj katedrali Srca Isusova, 24. prosinca Božićno bdijenje – Misu Polnoćku s početkom u 24 sata.
– Na dan Božića, 25. prosinca svečanu Misu s početkom u 10.30 sati predvodit će kardinal Puljić također u sarajevskoj katedrali.
– Silvestrovo, 31. prosinca u sarajevskoj katedrali Srca Isusova, Sveta misa u 18 sati, predvodi kardinal Puljić.
– Na svetkovinu Bogojavljenja 6. siječnja 2019., svečano euharistijsko slavlje u katedrali Srca Isusova u 10.30 sati, predslavi kardinal Puljić.
– Na Novu godinu, kada Crkva slavi svetkovinu Marije Bogorodice i obilježava Dan mira, 1. siječnja 2019., Svetu misu u sarajevskoj katedrali Srca Isusova u 10.30 sati predslavit će kardinal Puljić.
Banja Luka
– 23. prosinca u 9 sati, redovita pučka Misa u banjolučkoj katedrali sv. Bonaventure
– Pomoćni biskup banjolučki mons. Marko Semren predslavit će u banjolučkoj katedrali 24. prosinca, Božićno bdijenje – Misu Polnoćku s početkom u 24 sata.
– Na dan Božića, 25. prosinca svečanu Misu u banjolučkoj katedrali s početkom u 10 sati predvodit će biskup banjolučki mons. Franjo Komarica.
– 30. prosinca u 9 sati je redovita pučka Misa u banjolučkoj katedrali.
– Na Novu godinu u 18 sati je redovita Sveta misa u banjolučkoj katedrali.
– U Božićnoj osmini Svete mise su u 18 sati.
– U župnoj crkvi Pohoda BDM u Banjoj Luci, 23. prosinca u 10.30 sati je pučka Misa i 18 sati Večernja.
– 24. prosinca na Badnji dan u župnoj crkvi Pohoda BDM u 24 sata je Misa Polnoćka.
– Na dan Božića, 25. prosinca u župnoj crkvi Pohoda BDM večernja Sveta misa je u 18 sati.
Mostar
– Biskup mostarsko-duvanjski i apostolski upravitelj trebinjsko-mrkanski mons. Ratko Perić predslavit će u mostarskoj katedrali Marije Majke Crkve, 24. prosinca Božićno bdijenje, Misu Polnoćku s početkom u 24 sata.
– Na dan Božića, 25. prosinca svečanu Misu s početkom u 11 sati predslavit će biskup Perić također u mostarskoj katedrali.

PROSLAVA SV. ANTE PUSTINJAKA NA PETRIĆEVCU
2019-01-17
Za trodnevnicu Sv. Ante Pustinjaka 14., 15. i 16. siječnja svete mise su u 16:00 sati, a na sam dan 17. siječnja svete mise su u 9:00, 10:30 i 17:00 sati.
Svete mise za trodnevnicu kao i pučku svetu misu u 10:30 sati na sam dan predvodi fra Mario Jurić, gvardijan i župnik u Tolisi.

ZAJEDNIČKO ZASJEDANJE HBK I BK BIH
2019-01-21
Zajedničko zasjedanje biskupa Hrvatske biskupske konferencije i Biskupske konferencije BiH održava se 21. siječnja u sjedištu HBK-a u Zagrebu.
Na tome tradicionalnom godišnjem susretu biskupa dviju biskupskih konferencija obrađuju se zajedničke teme: skrb za Hrvate u inozemstvu, za Papinski hrvatski zavod sv. Jeronima u Rimu, za prijevode i prilagodbe liturgijskih knjiga, te zajedničke karitativne akcije poput Tjedna solidarnosti.
Osvrnuvši se na zajednička zasjedanja biskupa, predsjednik HBK zadarski nadbiskup Želimir Puljić u izjavi za Hrvatski katolički radio je rekao: „Premda smo dvije biskupske konferencije u dvije države, mi ovim godišnjim okupljanjem pokazujemo neku unutarnju povezanost i potrebu da se barem jednom godišnje okupimo. No, sva naša zasjedanja su umrežena i delegatima koji sudjeluju na zasjedanjima biskupskih konferencija u BiH i Hrvatskoj.“
Predsjednik BK BiH kardinal Vinko Puljić smatra vrlo važnim razgovor hrvatskih biskupa o inozemnoj pastvi, jer mnogi koji su iz BiH doselili u Hrvatsku, sada odlaze iz nje. Istaknuo je da je važno izgrađivati svijest o vlastitome identitetu i poticati narod da zna voljeti svoje korijene, zemlju i vjeru. Da se ne napušta ono za što su ginuli. Poručio je da je važno „ne opterećivati se kompleksom manje vrijednosti koji se nameće u javnosti“.
Na pitanje što Hrvatska može učiniti za Hrvate u BiH danas, kardinal Puljić izjavio je da Hrvatska kao članica Europske unije treba jasno progovoriti da Europa shvati da BiH jest na svoj način tronožac te da je forsiranje građanske države protiv manjinskog naroda.
U razgovoru za HKR kardinal Puljić osvrnuo se i na trenutačnu političku situaciju u BiH, nepovoljnu za Hrvate. „Prevažno je u ljudima buditi pouzdanje u Boga. Da shvate da je sve ljudsko nesigurno i varljivo. Umorili smo se od političke igre u javnosti i zamarajućih medijskih poruka. Nadam se da će upravo naša zajednička okupljanja s kojih ćemo slati pozitivne poruke ohrabriti ljude da ustraju u nadi“, prokomentirao je kardinal Puljić.
IKA

UVODNA KONFERENCIJA PROJEKTA “NE ZABORAVI”
2019-01-25
Uvodna konferencija Projekta “Ne zaboravi” kojim Caritas Banja Luka i Caritas Mostar uz pomoć donatora iz Austrije i partnera u BiH nastoje poboljšati život osoba s demencijom i njihovih obitelji bit će održana u petak, 25. siječnja 2019. u 10 sati u Caritasovu duhovno-obrazovnom centru Emaus u Potocima kod Mostara.
Na konferenciji će biti predstavljena iskustva o skrbi o osobama s demencijom iz tri države, Hrvatske, Slovenije i BiH. Ombudsmani BiH predstavit će posebno izvješće o stanju ljudskih prava starijih osoba u BiH. Bit će prezentirana strategija za unaprijeđenije položaja starijih osoba FBiH kao i demografski razvoj u BiH – starenje i smanjenje stanovništva. Izazove starenja stanovništva u BiH u kontekstu demencije i Alzheimerove bolesti prezentirat će predstavnici Udruge AIR/Centar za demenciju iz Sarajeva, a o Alzheimerovoj bolesti će govoriti liječnik neurolog. Iskustva o životu s demencijom iz perspektive oboljele osobe prenijet će članica jedne obitelji.
Projektni cilj je poboljšanje kvalitete života 370 ljudi s demencijom i članova njihovih obitelji inovativnim ponudama orijentiranima na pogođene osobe i strukturama prilagođenima osobama s demencijom u regijama Banja Luka i Mostar s obzirom da u ovim područjima nema usluga za ljude s demencijom i članove njihovih obitelji. Projekt financiraju Razvojna agencija Austrije, Vlada Gornje Austrije i Caritas Austrije, a u BiH će ga u trogodišnjem razdoblju provoditi Caritas Banja Luka i Caritas Mostar.
KTA
Potoci kod Mostara, 25. siječanj 2019.

PREDSTAVLJENE KNJIGE „GUBITCI BANJOLUČKE BISKUPIJE U RATU 1992. - 1995.“
2019-01-26
U subotu, 26. siječnja, nakon mise u 18 sati koju će u katedrali sv. Bonaventure predvoditi biskup Franjo, u dvorani Europske akademije Banjolučke biskupije (Ul. Kralja Petra I. br. 80) bit će predstavljena knjiga mons. Ante Orlovca „Gubitci Banjolučke biskupije u ratu 1992. – 1995.“
Riječ je o žrtvoslovu Banjolučke biskupije, točnije o popisu svih civilnih i vojnih žrtava katoličke vjeroispovijesti s područja Banjolučke biskupije (Dekanati Banja Luka, Bihać-Prijedor, Bos. Gradiška, Jajce, Livno, Prnjavor-Kotor Varoš) u posljednjem ratu u BiH (1992-95.).
Predstavljači: dr. fra Velimir Blažević (Banja Luka), mons. mr. Ivica Božinović (Banja Luka) i sam autor.
